**Rakuten Viber представя филтри с добавена реалност (AR) в партньорство със SNAP**

WWF, FC Barcelona и Световната здравна орга*низация (WHO) са сред първите с брандирани филтри във Viber*

**София, 30 юни, 2021г. -** [Rakuten Viber](https://www.viber.com/en/), водещата платформа за безплатна и сигурна комуникация, внася магията на добавената реалност (AR) в приложението си, благодарение на глобално партньорство със Snap Inc.

С инструментите на Snap като Camera Kit, Creative Kit и Bitmoji, Viber ще интегрира филтри с добавена реалност (AR lenses), ще позволи споделянето им също и в Snapchat и ще добави Bitmoji персонализирани аватари в приложението си.

Филтрите на Viber, разработени от (powered by) Snap, ще предложат за първи път видеосъобщения и снимки с добавена реалност (AR) във Viber. Първоначалният пакет включва 30 филтъра, като животински маски, Viber символи, подводен ефект, шантави котешки маски и др. Компанията планира да добави 300 допълнителни филтъра до края на годината.

Световният фонд за дивата природа (WWF), FC Barcelona и Световната здравна организация (WHO) са сред първите партньори на Viber, които предлагат новите филтри в приложението.

Персонализираните филтри ще обогатят комуникацията между брандовете и техните клиенти в платформата. Viber е приложение за разговори и съобщения, което свързва хората и им позволява да се изразяват творчески - без значение кои са и къде са. Персоналните и груповите чатове във Viber са криптирани от край до край, така че потребителите могат да бъдат сигурни, че комуникацията им винаги е поверителна и защитена.

Филтрите на Viber са вълнуващо допълнение към съществуващите колекции от стикери на приложението, които дават възможност на потребителите да изразяват себе си визуално и креативно, когато общуват. Сега, с добавянето на Camera Kit, Bitmoji и Creative Kit на Snap във Viber, потребителите ще могат да бъдат още по-експресивни и да поддържат още по-пълноценна и забавна комуникация.

Новите функции на Viber включват:

● **Моментална добавена реалност (Instant Augmented Reality)**: С едно докосване се наслагват изображения върху заобикалящата среда, визуализирана през камерата, създавайки добавена реалност.

● **Привличащи вниманието филтри**: Добавя нов креативен слой към визуалните елементи и поддържа разговора вълнуващ

● **Експресивни маски**: Избор от различните маски, които внимателно следват движенията на лицето

**● Функции за разкрасяване**: Подобрява изображенията с реалистични щрихи като червило, руж и разнообразие от цветове на косата

● **Персонализирани Bitmoji**: Интегрира персонализираните Bitmoji-та в снимки и видеа

Възможността да бъдат добавяни спонсорирани и брандирани филтри ще представи и допълнителен канал за монетизация за Viber, предоставяйки на бизнес партньорите инструмент да развиват своите общности в платформата.

*„Партньорството на Snap с Rakuten Viber е печеливша стратегия и за двете страни“,* сподели Елиът Соломон, директор Партньорства в Snap Inc*. „Това ще ни помогне да разширим АR технологията си в региони, където Viber вече има солидно присъствие, и ще помогне на потребителите на Viber да изразят себе си чрез добавена реалност в платформата.”*

*„Радваме се да представим Snap камерата на потребителите на Viber“,* казва Джамел Агауа, главен изпълнителен директор на Rakuten Viber*. „Чрез това партньорство искаме да провокираме креативността на нашите потребители чрез добяване на AR и се надяваме да вдъхновим нови, забавни начини за хората да поддържат връзка със своите приятели и семейството. Viber е нещо много повече от приложение за съобщения. Нашата платформа не само свързва хората помежду им, но е и място, където потребителите могат да създават забавно, вълнуващо и интересно съдържание, което да споделят със своите общности.”*

iOS версията на приложението с тези нови функции, както и бета версията на Android на английски език, ще бъдат достъпни от 30 юни в следните страни: Австралия, Австрия, Белгия, Канада, Дания, Англия, Финландия, Франция, Германия, Гренландия, Исландия, Ирландия, Израел, Италия, Япония, Лихтенщайн, Люксембург, Малдиви, Холандия, Норвегия, Португалия, Испания, Швеция, Швейцария и САЩ. Viber постепенно ще лансира функциите във всички ключови пазари включително България и региона и за всички потребители на Android в следващите няколко месеца.

**За Rakuten Viber:**

В Rakuten Viber свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.